تورکییه، آمریکا بیرلشمیش دؤولتلرینی ایلیشکیلره ضرر وئره‌جک آددیملاردان چکینمه‌یه دعوت ائتدی.
دیش ایشلری باخانلیغینین سؤزچوسو حامی آکسوی، آمریکا بیرلشمیش دؤولتلری خاریجی ایشلر باخانلیغی سؤزچوسو مورگان اورتاگوسون تورکییه‌نین روسیادان اس-۴۰۰ آلیمی حاقین‌داکی سؤزلرینه دایر سوالا، یازی‌لی آچیقلامایلا جاواب وئردی.
آکسوی، جاوابین‌دا، (اورتاگوسون) "آچیقلامانین پرزیدنت رجب طیب اردوغان ایله آمریکا بیرلشمیش دؤولتلری پرزیدنتی دونالد ترامپین گ۲۰ ذیروه‌سی سیراسیندا ائتدیکلری گؤروشمه‌نین ماهیتی و روحو ایله اویغون گلمدیگینی" بیلدیردی.
"تورکیه‌نی اس-۴۰۰ تداروک ائتمه‌یه سؤوق ائد‌ن شرطلر اورتادادیر" ایفاده‌سینی ایشلدن آکسوی، ترامپین دا گ۲۰ ذیروه‌سین‌ده بونو تایید ائتدیگینی و تورکییه‌یه عدالت‌لی رفتار ائدیلمدیگینی آچیق شکیل‌ده بیلدیردیگینی خاطیرلاتدی.
آکسوی، بئله داوام ائتدی:
"بیز پروسه‌نین باشین‌دان بری بو قونونو شفاف بیر شکیل‌ده یئریتدیک. آمریکا بیرلشمیش دؤولتلرینین اس-۴۰۰ سیستمینین اف-۳۵ سیستملرینه ضرر وئره‌بیله‌جگی قونوسون‌داکی راحاتسیز‌لیقلارینی آرادان قالدیرماق اوچون ناتونون دا داخیل ائدیله‌بیله‌جی تکنیک بیر چالیشما قروپو یارادیلماسینی تکلیف ائتدیک آنجاق بو تکلیفیمیزه هله ده جاواب آلمامیشیق. آمریکا بیرلشمیش دؤولتلری طرفینی دیپلوماسی و دیالوگو دیشلایاراق ایلیشکیلره ضرر وئره‌جک یانلیش آددیملار آتماق‌دان چکینمه‌یه دعوت ائدیریک".
